|  |  |  |
| --- | --- | --- |
| traka_vladaGRB VL | Република Србија  Аутономна покрајина Војводина  **УПРАВА ЗА КАПИТАЛНА УЛАГАЊА**  **АУТОНОМНЕ ПОКРАЈИНЕ ВОЈВОДИНЕ**  Булевар Михајла Пупина 16, 21000 Нови Сад  Т: +381 21 4881 787 F: +381 21 4881 736  info@fkuapv.org | |
|  | БРОЈ: 136-404-294/2015-03 | ДАТУМ: 21.12.2015. године |

Управа за капитална улагања АП Војводине спроводи отворени поступак јавне набавке добара – **Ехокардиографски уређај**, број јавне набавке 136-404-294/2015-03, а за коју је Позив за подношење понуда објављен на Порталу јавних набавки и интернет страници Наручиоца дана 22.11.2015. године. Заинтересованo лицe je дана 18.12.2015. године, доставило Наручиоцу путем електронске поште Захтев за додатна појашњења у вези са припремањем понуде.

У складу са чланом 63. став 2. и 3. Закона о јавним набавкама (“Службени гласник РС“, бр. 124/12, 14/2015 и 68/2015), Комисија за јавну набавку број **136-404-294/2015-03**, сачињава и на Порталу јавних набавки и интернет страници наручица објављује

**ОДГОВОРЕ НА ПИТАЊА**

**1. Питање:** Вашим одговором од 17.12.2015. године дефинисали сте минималну резолуцију монитора 1024x768 пиксела. Имајући у виду да сте Вашим одговором дефинисали нову тражену техничку карактеристику, молимо Вас да у складу са чл. ЗоЈН. определите нови рок за достављање понуда, имајући у виду да потенцијални понуђачи немају довољно времена за припрему својих понуда, као и чињеницу да Наручилац мора определити нови рок доставе понуда у случају измене конкурсне документације. У супротном Наручилац крши наведени чл. 63 ЗоЈН.

**Одговор Наручиоца: Члан закона 63. дефинише измену или допуну документације коју је наручилац дужан одмах да објави на Порталу јавних набавки и на својој интернет страници. У овом случају није дошло нити до измене нити до допуне документације него је дато разјашњење исте тако да није било потребе да се продужи рок за достављање понуда.**

**2. Питање:** Вашом конкурсном документацијом напоменули сте да Вам је ЛЦД монитор од 38,1 цм прихватљив али не и монитор од 33 цм. Имајући у виду да је у случају и монитора од 15 инча и монитора од 13,3 инча ултразвучна слика индентичне величине, као и да је за корисника битна величина ултразвучне слике на монитору, постављамо питање Наручиоцу због чега инсистирате да монитор буде минималне величине 15" имајући у виду да је величина екрана монитора, тачније величина ултразвучне слике од примарног значаја за дијагностику. Напомињемо да неки портабилни УЗ апарати могу имати величину монитора од 15" али уједно и величину екрана од 13,3 " и мање, чиме би неправедно елиминисали понуђаче који немају величину монитора од 15" а имају величину екрана од 13,3".

**Одговор Наручиоца: Наручилац се определио за монитор величине од 15" која представља стандардну величину монитора код лаптоп ултразвучних апарата. Према сазнањима која имамо више произвођача и више понуђача са по више различитих модела апарата поседује тражену карактеристику. Наручилац остаје при траженом захтеву.**

**С поштовањем,**

**УПРАВА ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 136-404-294/2015-03**